LATVIJAS REPUBLIKAS MINISTRU KABINETS

2013.gada \_\_\_\_ \_\_\_\_\_\_\_\_ Noteikumi Nr.

(prot. Nr.\_\_\_\_ )

**Kārtība un noteikumi par ārējās sauszemes robežas rindas**

**administrēšanas deleģēšanu**

Izdoti saskaņā ar Latvijas Republikas

valsts robežas likuma 10.1panta

ceturtās daļas 1.punktu

1. Noteikumi nosaka noteikumus un kārtību, kādā tiek deleģēta ārējās sauszemes robežas rindas administrēšana privātpersonai.

2. Deleģēšanas līgumu ar privātpersonu par ārējās sauszemes robežas rindas administrēšanu Satiksmes ministrija slēdz uz pieciem gadiem.

3. Šo noteikumu izpratnē ārējās sauszemes robežas rindas administrēšana ir informācijas sistēmas izveide, uzturēšana un pakalpojuma sniegšana, izmantojot minēto informācijas sistēmu.

4.  Deleģēšanas līgumā noteiktā maksas pakalpojuma cena par iepriekšējo reģistrēšanos rindā ārējās sauszemes robežas šķērsošanai nedrīkst būt lielāka par maksimālo pakalpojuma cenu, kāda ir noteikta par identiska pakalpojuma sniegšanu citās Eiropas Savienības dalībvalstīs ar kurām Latvijai ir sauszemes robeža.

5. Ārējās sauszemes robežas rindas administrēšanu Satiksmes ministrija ar līgumu var deleģēt privātpersonai, kura atbilst Valsts pārvaldes iekārtas likuma 42.panta kritērijiem un kurai ir:

5.1. pieredze darbā ar valsts nozīmes informācijas sistēmām autopārvadājumu jomā ne mazāk kā 5 gadi;

5.2. pieredze deleģēto valsts pārvaldes uzdevumu pildīšanā autopārvadājumu jomā ne mazāk kā 5 gadi;

5.3. pieredze kravu starptautisko autopārvadājumu administrēšanā sadarbībā ar valsts pārvaldes institūcijām;

5.4. pieredze sadarbībā ar valsts pārvaldes institūcijām un starptautiskajām organizācijām Latvijas Republikas robežšķērsošanas, muitas un autosatiksmes jomā ne mazāk kā 5 gadi;

5.5. spēja nodrošināt Ministru kabineta noteikumos „Kārtība, kādā administrē kravas transportlīdzekļu rindu ārējās sauszemes robežas šķērsošanai” noteiktās prasības;

5.6. valsts ārējās un iekšējās drošības funkciju izpildes nodrošinātājam nepieciešamā laba reputācija, un tā nav atzīta par maksātnespējīgu, tās dibinātāji un pārvaldes institūciju amatpersonas nav sodītas par noziedzīga nodarījuma izdarīšanu vai pēdējo divu gadu laikā nav pārkāpušas normatīvos aktus, kas saistīti ar robežšķērsošanu, nodarbinātību un darba samaksu.

6. Satiksmes ministrija atbilstoši tās rīcībā esošajai informācijai un saskaņā ar šo noteikumu 5. punktā noteiktajiem kritērijiem veic ārējās sauszemes robežas rindas administrēšanas pretendenta (turpmāk – pretendents) izvēli un informē viņu par to.

7. Pretendents, ja tas vēlas slēgt līgumu par ārējās sauszemes robežas rindas administrēšanu, sagatavo un iesniedz Satiksmes ministrijā šo noteikumu 3. punktā noteikto kritēriju atbilstības apliecinošus dokumentus.

8. Satiksmes ministrija veic pretendenta iesniegto dokumentu papildus pārbaudi, pēc kuras izvēlēto pretendentu saskaņo ar Valsts robežsardzi, Valsts ieņēmumu dienesta Muitas pārvaldi un Pārtikas un veterināro dienestu.

9. Pēc pozitīvu atzinumu saņemšanas Satiksmes ministrija sagatavo deleģēšanas līguma projektu un iesniedz to apstiprināšanai Ministru kabinetā.

10. Satiksmes ministrija par ārējās sauszemes robežas rindas administrēšanu slēdz deleģēšanas līgumu pēc tā apstiprināšanas Ministru kabinetā.

 Ministru prezidents                                                     V.Dombrovskis

Satiksmes ministrs                                                      A.Ronis

Iesniedzējs: satiksmes ministrs A.Ronis

Viza: valsts sekretārs A.Matīss

04.01.2013. 10:49

416

L.Pūce, 67028016